En aragonés, una rama (d'o latín < RAMUS) ye la parte dura y lignificata, con crosta y croster, d'os organos aerios de muitas especies de plantas vasculars lenyosas, que se gosan deseparar d'o tallo principal (quan ye unico, dito tronco) y que miqueta a miqueta se ban ixarramicando (bifurcando, deseparando-se en fendo forcons) dica convertir-se en brancas, més tovas y que ye per a on i creixen as fuellas. As ramas sirven de base ta las brancas, y ye per a on estas fan conexión con o sistema vascular d'a planta y per ixo per a on que i reciben os nutrients.